CELEX: 22011D0104
Language: sl
Date: 2011-09-30 00:00:00
Title: Sklep Skupnega odbora EGP št. 104/2011 z dne 30. septembra 2011 o spremembi Priloge XIII (Promet) in Protokola 37 (ki vsebuje seznam, določen v členu 101) k Sporazumu EGP

1.12.2011   
            
            
               SL
            
            
               Uradni list Evropske unije
            
            
               L 318/42
            
         SKLEP SKUPNEGA ODBORA EGP
   št. 104/2011
   z dne 30. septembra 2011
   o spremembi Priloge XIII (Promet) in Protokola 37 (ki vsebuje seznam, določen v členu 101) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum) in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 90/2011 z dne 19. julija 2011 (1).
            
         
               (2)
            
            
               Protokol 37 k Sporazumu je bil spremenjen s Sklepom Skupnega odbora EGP št. 76/2011 z dne 1. julija 2011 (2).
            
         
               (3)
            
            
               Sklep št. 661/2010/EU Evropskega parlamenta in Sveta z dne 7. julija 2010 o smernicah Unije za razvoj vseevropskega prometnega omrežja (3) je treba vključiti v Sporazum.
            
         
               (4)
            
            
               Sklep št. 661/2010/EU razveljavlja Odločbo št. 1692/96/ES Evropskega parlamenta in Sveta (4), ki je vključena v Sporazum in jo je posledično treba črtati iz Sporazuma.
            
         
               (5)
            
            
               Za dobro delovanje Sporazuma je treba Protokol 37 k Sporazumu razširiti, da bo zajemal Odbor za vseevropsko prometno omrežje, ustanovljen s Sklepom št. 661/2010/EU –
            
         SPREJEL NASLEDNJI SKLEP:
   Člen 1
   Besedilo točke 5 (Odločba št. 1692/96/ES Evropskega parlamenta in Sveta) Priloge XIII k Sporazumu se nadomesti z naslednjim:
   „32010 D 0661: Sklep št. 661/2010/EU Evropskega parlamenta in Sveta z dne 7. julija 2010 o smernicah Unije za razvoj vseevropskega prometnega omrežja (UL L 204, 5.8.2010, str. 1).
   Določbe Sklepa se za namene tega Sporazuma uporabljajo skladno z naslednjimi prilagoditvami:
   
               (a)
            
            
               V členu 8(1) se besedilo „in da uporabijo direktivi 92/43/EGS in 2009/147/ES“ ne uporablja za države Efte.
            
         
               (b)
            
            
               V členu 13(5)(b) se besedilo „člena 107 in 108 Pogodbe o delovanju Evropske unije“ nadomesti z besedilom „člena 61 in 62 Sporazuma“.
            
         
               (c)
            
            
               V členu 21 se doda naslednji odstavek:
               ‚3.   Države Efte v celoti sodelujejo v Odboru iz odstavka 1, vendar nimajo pravice do glasovanja.‘
            
         
               (d)
            
            
               Člen 25(1) se ne uporablja v državah Efte.“
            
         Člen 2
   Besedilo v točki 4 (Odbor za vseevropsko prometno omrežje) v Protokolu 37 k Sporazumu se nadomesti z naslednjim:
   
      „Odbor za vseevropsko prometno omrežje (Sklep št. 661/2010/EU Evropskega parlamenta in Sveta)“.
   
   Člen 3
   Besedilo Sklepa št. 661/2010/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 1. oktobra 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 30. septembra 2011
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 262, 6.10.2011, str. 62.
   
      (2)  UL L 262, 6.10.2011, str. 33.
   
      (3)  UL L 204, 5.8.2010, str. 1.
   
      (4)  UL L 228, 9.9.1996, str. 1.
   
      (5)  Navedena ni nobena ustavna zahteva.